স্বজনদের সঙ্গে ঈদের আনন্দ উপভোগ করতে ঢাকা ছাড়তে শুরু করেছেন ঘরমুখো মানুষ। ঈদযাত্রার তৃতীয় দিনে কমলাপুর রেলস্টেশনে মানুষের ভিড় ছিল চোখে পড়ার মতো। গত দুই দিনের তুলনায় মঙ্গলবার যাত্রীদের সংখ্যা তুলনামূলক বেশি ছিল। সকাল থেকেই অগ্নিবীনা ট্রেন ছাড়া অধিকাংশ ট্রেনে সময়মতো চলে যাওয়ায় অনেকটা স্বস্তি নিয়েই বাড়ি ফিরছেন যাত্রীরা। মানুষের যাত্রা নির্বিঘ্ন করতে বাংলাদেশ রেলওয়ে ব্যাপক প্রস্তুতি নেয়। এরই অংশ হিসেবে গত ১ জুন দেয়া হয়েছিল ঈদের অগ্রিম টিকিট বিক্রি, আর সেদিন দেয়া হয়েছিল ১০ জুনের টিকিট। আর ৩ জুন দেয়া হয়েছিল আজকের অগ্রিম টিকিট।